Turinys
Rodyklė 🔎︎

# Bendrosios mygtukų juostos naudojimas

Bendroji juosta – tai naujas mygtukų ir komandų išdėstymo būdas darbui su programa paspartinti.

Ši programos funkcija yra eksperimentinė ir gali veikti nestabiliai. Jei vis tiek norite ją naudoti, pirmiausia ją įgalinkite pasirinkę LibreOffice → Parinktys Priemonės → Parinktys → LibreOffice → Kitos parinktys ir pažymėję parinktį Įgalinti eksperimentines funkcijas.

Įprastai „LibreOffice“ komandos pateikiamos sugrupuotos išskleidžiamuose meniu ir mygtukų juostose.

Bendrojoje juostoje komandos ir mygtukai išdėstomi ne vienoje eilutėje, o grupuojami ir pateikiami priklausomai nuo konteksto ir dokumento turinio.

Dažniausiai naudojamos komandos išdėstytos taip, kad jas būtų lengva pasiekti ir tam nereikėtų išskleisti keleto lygių meniu ar ieškoti ilgoje mygtukų juostoje.

Bendrąja mygtukų juosta galima naudotis teksto rengyklėje „Writer“, skaičiuoklėje „Calc“ ir pateikčių rengyklėje „Impress“. Bendroji juosta turi kelis skirtingus išdėstymo variantus. Jei norite pakeisti išdėstymą, pasirinkite meniu komandą Rodymas → Naudotojo sąsaja ir iš išsiskleidusio meniu pasirinkite norimą išdėstymą.

Jei norite tai atlikti…

Pasirinkite komandą Rodymas → Naudotojo sąsaja

## Naudotojo sąsajos išdėstymai

Skirtingais naudotojo sąsajos išdėstymo variantais nusakoma, kaip ir kokie sąsajos elementai bus rodomi. Šie trys išdėstymo būdai nepriklauso bendrajai mygtukų juostai:

- Įprastos mygtukų juostos – įprastinė veiksena su dviem rodomomis mygtukų juostomis – standartine ir formatavimo. Šoninis skydelis dalinai suskleistas, matomos tik ąselės.

- Kompaktiška juosta – rodoma viena mygtukų juosta su dažniausiai naudojamomis funkcijomis. Šoninis skydelis suskleistas.

- Šoninis skydelis – šoninis skydelis išskleistas, rodoma tik viena – formatavimo – mygtukų juosta.

Informacija apie įgalintas papildomas mygtukų juostas įrašoma naudotojo profilyje. Todėl vėliau išjungus bendrosios juostos veikseną bus rodomos ir įrašytos papildomos juostos.

## Bendrosios juostos veiksenos

Įgalinus bendrąją mygtukų juostą kitos mygtukų juostos ir šoninis skydelis paslepiami, o bendroji juosta rodoma viršuje.

- Kortelės. Šioje veiksenoje bendroji juosta sudaryta iš kortelių, kurių kiekvienoje rodomos pagal kontekstą sugrupuotos komandos ar mygtukai. Kontekstas gali keistis priklausomai nuo dokumente pasirinkto objekto, pavyzdžiui, lentelės ar paveikslo.

Kortelių veiksenoje meniu juosta paslepiama. Jei norite matyti meniu juostą, viršutiniame kairiajame programos lango kampe spustelėkite mygtuką Meniu juosta.

- Kontekstinės grupės. Mygtukai ir komandos bendrojoje juostoje suskirstytos į keturias grupes. Grupės Failas, Iškarpinė ir Tekstas yra fiksuotos. Grupės Įterpimas komandos gali būti pakeičiamos kitomis, kontekstą atitinkančiomis komandomis, priklausomai nuo tuo metu dokumente pažymėto objekto, pavyzdžiui, lentelės, paveikslo ar OLE objekto.

- Kontekstinė vientisa juosta. Rodoma viena mygtukų juosta su nuo konteksto priklausomomis komandomis.

- Grupės. Mygtukų juosta suskirstyta grupėmis, kuriose komandos išdėstomos ir mygtukais, ir meniu.

Kortelių ir grupių juostos turi ir kompaktiškus išdėstymo variantus.

Bendrosios juostos mygtukų dydį pakeisti galima lange LibreOffice → Parinktys Priemonės → Parinktys → LibreOffice → Rodymas nustačius norimą parinkties Bendrosios juostos mygtukų dydis reikšmę.

Bendrosios juostos sąrankos keisti negalima.

Dabartinėje programų paketo versijoje (LibreOffice 6.3) bendroji juosta yra bendra tekstų rengyklei, skaičiuoklei ir pateikčių rengyklei. Pakeitus bendrąją juostą vienoje programoje, pakeitimai būtų pritaikyti ir kitose.

Susijusios temos

Mygtukų juostos