Turinys
Rodyklė 🔎︎

# Eksportuojamų PDF dokumentų pasirašymas

Jei norite tai atlikti…

Pasirinkite komandą Failas → Eksportuoti kaip → Eksportuoti PDF formatu ir atverkite kortelę Skaitmeniniai parašai.

Skaitmeniniai parašai reikalingi užtikrinti, kad PDF dokumentas tikrai buvo sukurtas pradinio dokumento autoriaus (jūsų), ir kad dokumentas nebuvo pakeistas nuo jo pasirašymo momento.

Eksportuojamo PDF dokumento pasirašymui naudojami numatytoje liudijimų vietoje ar išorinėje kortelėje esantys raktai ir X.509 liudijimai.

Vietą, kurioje laikomi liudijimai, galima parinkti lango LibreOffice → Parinktys Priemonės → Parinktys → LibreOffice → Saugumas parinkčių grupėje Liudijimo adresas.

Jei liudijimai saugomi išorinėje kortelėje, ji jau turi būti susieta su liudijimų adresu. Tai paprastai atliekama kortelės programinės įrangos diegimo metu.

## Naudoti šį liudijimą PDF dokumentų pasirašymui

Parenkamas liudijimas, naudotinas eksportuojamam PDF dokumentui pasirašyti.

## Parinkti

Atveriamas liudijimo parinkimo dialogo langas.

Liudijimo parinkimo lange rodomi vis liudijimai, esantys nustatytame liudijimų aplanke. Jei aplankas apsaugotas slaptažodžiu, paprašoma jį įvesti. Jei naudojate PIN kodu apsaugotą išorinę kortelę, bus paprašyta įvesti PIN kodą.

Pažymėkite liudijimą, kurį norite naudoti eksportuojamam PDF dokumentui pasirašyti, ir spustelėkite mygtuką Gerai.

Visi kiti laukai skaitmeninių parašų kortelėje bus veiksnūs tik tada, kai bus parinktas liudijimas.

## Liudijimo slaptažodis

Įveskite privačiojo rakto, susieto su pasirinktu liudijimu, slaptažodį. Paprastai tai yra liudijimų aplanko slaptažodis.

Jei liudijimų aplanko slaptažodį jau įvedėte liudijimo parinkimo dialogo lange, gali nebereikėti kartoti slaptažodžio. Vis dėlto, bus saugiau, jei slaptažodį įvesite dar kartą ir čia.

Jei naudojate išorinę kortelę, čia įveskite PIN kodą. Priklausomai nuo kortelės programinės įrangos, PIN kodo gali būti pareikalauta dar kartą prieš pasirašant dokumentą. Nepatogu, bet taip veikia kortelės.

## Vieta, kontaktinė informacija, priežastis

Šiuose trijuose laukuose galima įvesti papildomą informaciją apie skaitmeninį parašą, taikomą PDF dokumentui (kur, kas ir kodėl dokumentą pasirašė). Šie duomenys bus įrašyti atitinkamuose PDF dokumento laukuose ir bus matomi visiems, peržiūrintiems dokumentą. Bet kurį ar net visus tris laukus galima palikti tuščius.

## Laiko žymų įstaiga

Čia galima (bet nebūtina) nurodyti laiko žymų įstaigos (LŽĮ) URL adresą.

PDF dokumento pasirašymo metu LŽĮ adresas naudojamas skaitmeniniu būdu pasirašytai laiko žymai gauti. Ši žyma įterpiama į dokumento skaitmeninį parašą. Pagal tokią (RFC 3161) žymą vėliau galima patikimai patikrinti, kada dokumentas buvo pasirašytas.

LŽĮ sąrašą galima nurodyti lango LibreOffice → Parinktys Priemonės → Parinktys → LibreOffice → Saugumas dalyje Laiko žymų įstaigos (LŽĮ).

Jei nepasirinkta jokio LŽĮ URL adreso (numatytoji parinktis), skaitmeninis parašas nebus susietas su laiko žyma, o pasirašymo momentu bus laikomas dabartinis kompiuterio rodomas laikas.

Susijusios temos

Apie skaitmeninius parašus