Turinys
Rodyklė 🔎︎

# Rodymas

Čia parenkamos įvairių elementų rodymo ekrane nuostatos. Pakeitus šias nuostatas vaizdas ekrane gali būti atnaujinamas sparčiau ir nelėtinti darbo pateikčių rengykle.

## Rodymas

### Rodyti liniuotes

Nustatoma, ar rodyti liniuotes virš darbo srities ir į kairę nuo jos.

### Tempiant rodyti orientyrus

Nustatoma, ar tempiant objektą rodyti orientyrus.

„LibreOffice“ sukuria taškines linijas–orientyrus, kurie nuo pažymėto objekto rėmelio tęsiasi per visą darbo sritį ir padeda tiksliau nustatyti objekto vietą.

Šią funkciją taip pat galima pasirinkti spustelėjus to paties pavadinimo mygtuką mygtuką mygtuką parinkčių mygtukų juostoje, kai atvertas pateikties arba grafikos dokumentas.

### Visi valdymo taškai Bezjė objektų rengyklėje

Rodomi visų Bezjė taškų valdymo taškai, jei prieš tai buvo pažymėta Bezjė kreivė. Jei parinktis Visi valdymo taškai Bezjė objektų rengyklėje išjungta, bus rodomi tik pažymėtų Bezjė taškų valdymo taškai.

### Kiekvieno objekto kontūras atskirai

„LibreOffice“ atskirai rodo kiekvieno tempiamo objekto kontūrą. Kai parinktis Kiekvieno objekto kontūras atskirai pažymėta, galima matyti, ar tempiami pavieniai objektai nepersidengia su kitais objektais. Jei ši parinktis nepažymėta, „LibreOffice“ rodys bendrą stačiakampį kontūrą, apimantį visus pažymėtus objektus.