Turinys
Rodyklė 🔎︎

# Skaičiuoklės dokumento srities kopijavimas į teksto dokumentą

1. Atverkite teksto ir skaičiuoklės dokumentus.

2. Pažymėkite skaičiuoklės dokumento sritį, kurią norite kopijuoti.

3. Užveskite pelės žymeklį virš pažymėtos srities ir nuspauskite pelės klavišą. Akimirką palaikykite pelės klavišą nuspaustą, tada tempkite sritį į teksto dokumentą.

   Jei dokumentų nesimato vienas šalia kito, pirmiausia, laikydami pelės klavišą nuspaustą, užveskite pelės žymeklį virš paskirties dokumento piktogramos užduočių juostoje. Tuomet bus parodytas norimas dokumentas ir galėsite nuvesti ten žymeklį.

4. Atleiskite pelės klavišą, kai žymeklis atsidurs toje vietoje, kur norite įterpti skaičiuoklės dokumento sritį. Sritis bus įterpta kaip OLE objektas.

5. OLE objektą galima bet kada pažymėti ir taisyti.

6. Jei norite taisyti OLE objektą, dukart jį spustelėkite.

   Taip pat galima pasirinkti meniu komandą Taisa → Objektas → Taisyti arba kontekstinio meniu komandą Taisyti. Objektą taisysite atskirame kadre teksto dokumento lange, tačiau matysite skaičiuoklės dokumentui reikalingas meniu komandas ir mygtukų juostas.

7. Pasirinkite komandą Atverti, jei norite atverti pradinį OLE objekto dokumentą.

Susijusios temos

Tempimas pele „LibreOffice“ dokumentuose

Paveikslų kopijavimas tarp dokumentų

Paveikslų kopijavimas iš galerijos

Paveikslų pridėjimas į galeriją

Teksto dokumentuose perkėlimas ir kopijavimas