Turinys
Rodyklė 🔎︎

# Pagalba naudotojams

Įvairios pagalbos „LibreOffice“ naudotojams galima rasti interneto svetainėje www.libreoffice.org (anglų k.).

Glausta informacija apie pagalbą naudotojams pateikiama readme faile, esančiame „LibreOffice“ diegimo aplanke.

## Pagalba naudotojams kitomis kalbomis

Kai kurių šalių „LibreOffice“ bendruomenės siūlo pagalbą vietos kalbomis. Lokalizavimo projektų sąrašą galima rasti tinklalapyje www.libreoffice.org/community/nlc/. Pagalbą ir patarimus anglų kalba skaitykite „LibreOffice“ svetainėje www.libreoffice.org.

## El. pašto grupės

Viešose el. pašto grupėse galima užduoti klausimus apie „LibreOffice“, gauti pagalbos iš savanorių, diskutuoti įvairiomis temomis. Bendrų ir specializuotų el. pašto grupių sąrašas pateikiamas „LibreOffice“ tinklalapyje www.libreoffice.org/get-help/mailing-lists/.

## Forumas

Žiniatinklio forume galima užduoti arba atsakyti į klausimus apie „LibreOffice“. Forumo tinklalapį galima atverti programoje pasirinkus meniu komandą Žinynas → Pagalba internete.

## Saugumas

Jei nerimaujate dėl saugumo naudojant programą, visus iškilusius klausimus galima užduoti programos kūrėjams viešoje el. pašto grupėje. Jei rūpimus klausimus norite aptarti su kitais programos naudotojais, parašykite į viešą el. pašto grupę users@libreoffice.org.

## Atsisiuntimas

Naujausias „LibreOffice“ versijas galima atsisiųsti iš tinklalapio lt.libreoffice.org/atsisiuntimas/.

## Dokumentacija

Dokumentaciją PDF formatu, naudotojo vadovus, instrukcijas galima atsisiųsti iš „LibreOffice“ dokumentacijos tinklalapio documentation.libreoffice.org. Dokumentacijos tinklalapį atverti galima ir programoje pasirinkus meniu komandą Žinynas → Naudotojo vadovai.

## Dalyvavimas projekte

Jei norite prisijungti prie pasaulinės „LibreOffice“ bendruomenės, maloniai kviečiame teikti atsiliepimus, aptarinėti programos funkcijas, siūlyti patobulinimus, rašyti straipsnius, instrukcijas, atsakyti į kitų naudotojų klausimus, kurti vaizdo pamokas ir pan.

Šiame tinklalapyje galima daugiau sužinoti apie įvairius būdus prisidėti prie programos tobulinimo ir populiarinimo, rasti patarimus, nuo ko pradėti.