Turinys
Rodyklė 🔎︎

# Rašmenų savybės

Čia nurodomos naudotinos rašmenų savybės.

Jei norite tai atlikti…

Pasirinkite komandą Formatas → Rašmenys ir atverkite kortelę Rašmenų savybės.

Pasirinkite komandą Rodymas → Stiliai, stilių polangyje atverkite kontekstinį kurio nors įrašo meniu, iš ten pasirinkite komandą Keisti arba Kurti ir atverkite kortelę Rašmenų savybės.

Pasirinkite komandą Formatas → Puslapis, atverkite kortelę Puslapinė antraštė arba Puslapinė poraštė ir spustelėkite mygtuką Taisyti (skaičiuoklės dokumentuose).

Pakeitimai bus pritaikyti pažymėtam tekstui, visam žodžiui, kuriame tuo metu yra žymeklis, arba naujai renkamam tekstui.

## Teksto spalva

Parenkama pažymėto teksto spalva. Jei parinksite nuostatą Automatiškai, teksto spalva bus juoda, kai naudojamas šviesus fonas, ir balta, kai naudojamas tamsus fonas.

- Kad pakeistumėte teksto spalvą, pažymėkite norimą tekstą ir spustelėkite mygtuką Teksto spalva. Jei norite pritaikyti kitokią spalvą, spustelėkite rodyklę šalia mygtuko Teksto spalva ir parinkite norimą spalvą.

- Jei mygtuką Teksto spalva spustelėsite dar nepažymėję teksto, žymeklis įgis dažų skardinės formą. Kad pakeistumėte teksto spalvą, pažymėkite norimą tekstą šiuo žymekliu. Jei norite pakeisti vieno žodžio spalvą, dukart spustelėkite tą žodį. Jei norite pritaikyti kitokią spalvą, spustelėkite rodyklę šalia mygtuko Teksto spalva ir parinkite norimą spalvą.

- Jei norite atšaukti paskutinį pakeitimą, spustelėkite dešiniuoju pelės klavišu.

- Jei norite atsisakyti spalvos taikymo veiksenos, spustelėkite kartą arba paspauskite grįžties klavišą.

Spausdinant dokumentą teksto spalvos nepaisoma, jei parinkčių lange „LibreOffice“ tekstų rengyklė → Spausdinimas įgalinta parinktis Tekstą spausdinti juodai.

Teksto spalvos nepaisoma rodant tekstą ekrane, jei lange LibreOffice → Parinktys Priemonės → Parinktys → LibreOffice → Pritaikymas neįgaliesiems įgalinta parinktis Ekrano vaizdui naudoti automatinę teksto spalvą.

## Efektai

Čia parenkami norimi pritaikyti teksto efektai.

### Efektai

Galima rinktis iš šių raidžių lygio efektų:

- Jokio – netaikomas joks efektas.

- Didžiosios raidės – pažymėtos mažosios raidės pakeičiamos didžiosiomis raidėmis.

- Mažosios raidės – pažymėtos didžiosios raidės pakeičiamos mažosiomis raidėmis.

- Iš didžiųjų raidžių – visų pažymėtų žodžių pirmosios raidės pakeičiamos didžiosiomis raidėmis.

- Sumažintos didžiosios raidės – pažymėtos mažosios raidės pakeičiamos didžiosiomis ir sumažinamas jų dydis.

## Reljefas

Parinkite pažymėtam tekstui taikytiną reljefo efektą. Rašmenys su pritaikytu iškilaus reljefo efektu atrodys tarsi esantys iškilę iš lapo. Įdubus reljefo efektas suteiks rašmenims į lapą įspaustų rašmenų vaizdą.

### Kontūras

Rodomas tik pažymėtų rašmenų kontūras. Šio efekto negalima pritaikyti visiems šriftams.

### Šešėlis

Pridedamas šešėlis, krentantis žemyn ir dešinėn nuo pažymėtų rašmenų.

### Mirksėjimas

Pažymėtiems rašmenims pritaikomas mirksėjimo efektas. Mirksėjimo dažnio keisti negalima.

### Paslėptas

Pažymėti rašmenys paslepiami. Jei norite parodyti paslėptą tekstą, meniu Rodymas įgalinkite parinktį Formatavimo ženklai. Taip pat galima lange LibreOffice → Parinktys Priemonės → Parinktys → „LibreOffice“ tekstų rengyklė → Formatavimas pažymėti parinktį Paslėptus rašmenis.

## Linija viršuje

Parinkite norimą linijos virš teksto stilių. Jei norite, kad linija būtų tik virš žodžių, pažymėkite parinktį Tarpų nebraukti.

## Linijos viršuje spalva

Parinkite linijos viršuje spalvą.

## Perbraukimas

Parinkite norimą pažymėto teksto perbraukimo stilių.

Jei dokumentą įrašysite „Microsoft Word“ formatu, visi perbraukimo stiliai bus pakeisti į viengubą liniją.

## Pabraukimas

Parinkite norimą pabraukimo linijos stilių. Jei norite pabraukti tik žodžius, pažymėkite parinktį Tarpų nebraukti.

Jei pabraukimą pritaikysite viršutinio indekso tekstui, pabraukimo linija bus pakelta į indekso aukštį. Jei viršutinis indeksas yra žodyje, užrašytame įprastu tekstu, pabraukimo linija nekeliama.

Piktograma formatavimo mygtukų juostoje:

Underline

## Pabraukimo spalva

Parinkite pabraukimo linijos spalvą.

## Tarpų nebraukti

Norimas efektas taikomas tik žodžiams, praleidžiant tarpus.

## Azijos kalbos

Šios komandos galimos tik jei programoje yra įgalintos Azijos kalbos. Azijos kalbas įgalinti galima lange LibreOffice → Parinktys Priemonės → Parinktys → Kalbos nuostatos → Kalba.

## Išskyrimo simbolis

Parinkite ženklą, kuris bus rodomas virš arba po visu pažymėtu tekstu.

## Padėtis

Nurodykite, kur turi būti rodomas išskyrimo simbolis.

## Peržiūros laukas

Rodoma nustatyto formato peržiūra.

Susijusios temos

Formato kopijavimas

Formato kopijavimas

Teksto spalvos keitimas