Turinys
Rodyklė 🔎︎

# Skaitmeninis pasirašymas parašo eilutėje

„LibreOffice Writer“ tekstų rengyklėje galima skaitmeniniu būdu pasirašyti parašo eilutėje.

Pasirašymo metu „LibreOffice Writer“ rengyklė parašo eilutėje įrašo pasirašančiojo asmens vardą, skaitmeninį liudijimą išdavusios įstaigos informaciją, taip pat gali įterpti pasirašymo datą.

Jei norite tai atlikti…

Atverkite parašo eilutės grafinio objekto kontekstinį meniu. Pasirinkite komandą Pasirašyti parašo eilutėje.

## Jūsų vardas

Įveskite savo, dokumentą pasirašančiojo asmens, vardą. Vardas parašo eilutėje bus rodomas virš horizontalios linijos.

## Liudijimas

Spustelėkite mygtuką Parinkti liudijimą, kad atvertumėte liudijimo parinkimo dialogo langą – jame bus išvardinti visi turimi liudijimai. Parinkite dokumentui pasirašyti tinkamą liudijimą.

Liudijimą išdavusios įstaigos informacija įterpiama parašo eilutės objekto apačioje.

## Dokumento autoriaus instrukcijos

Šioje srityje rodomos dokumento autoriaus parašo eilutės įterpimo metu įvestos instrukcijos.

## Komentaras

Įveskite parašo komentarą. Komentaras bus rodomas liudijimo aprašymo lauke.

Jei parašo eilutės įterpimo metu buvo pažymėta parinktis rodyti pasirašymo datą, ji rodoma viršutiniame dešiniajame parašo eilutės objekto kampe.

Susijusios temos

Apie skaitmeninius parašus

Parašo eilutės įterpimas dokumentuose