Turinys
Rodyklė 🔎︎

# Microsoft Office

Parenkamos „Microsoft Office“ dokumentų importo ir eksporto nuostatos.

Jei norite tai atlikti…

Pasirinkite LibreOffice → Parinktys Priemonės → Parinktys → Įkėlimas ir įrašymas → Microsoft Office.

## Įterptieji objektai

Parinkčių grupėje Įterptieji objektai nustatoma, kaip turi būti importuojami ir eksportuojami „Microsoft Office“ OLE objektai.

Šios nuostatos taikomos, kai nepasiekiamas joks Microsoft OLE serveris (pavyzdžiui, UNIX sistemose) arba nėra jokio „LibreOffice“ OLE serverio, kuriuo galima būtų taisyti OLE objektus.

Jei įterptajam objektui yra galimas OLE serveris, tuomet OLE objektas bus apdorotas to serverio.

Jei nėra „MathType“ objektams skirto OLE serverio, įterptuosius „MathType“ objektus galima konvertuoti į „LibreOffice Math“ objektus. Visgi, tokiu atveju įterptieji „MathType“ objektai turi būti parengti pagal ne naujesnį nei 3.1 versijos „MathType“ aprašą.

## Sąrašo laukas

Sąrašo lauke išvardintos konvertuojamų OLE objektų poros. Objektus galima konvertuoti iš „Microsoft“ formato, kai objektai įkeliami (K) „LibreOffice“ programoje arba kai jie įrašomi (R) „Microsoft“ formatu.

Jei norite, kad „Microsoft“ OLE objektai būtų konvertuojami į atitinkamą „LibreOffice“ OLE objektą, kai „Microsoft“ formato dokumentas yra įkeliamas „LibreOffice“ programoje, pažymėkite norimą įrašą stulpelyje [K].

Jei norite, kad „LibreOffice“ OLE objektai būtų konvertuojami į atitinkamą „Microsoft“ OLE objektą, kai dokumentas yra įrašomas „Microsoft“ formatu, pažymėkite norimą įrašą stulpelyje [R].

## Teksto paryškinimas

„Microsoft Office“ dokumentuose naudojami du teksto požymiai, panašūs į „LibreOffice“ programoje naudojamą teksto foną. Čia parinkite tą požymį (paryškinimą arba šešėlį), kuris turi būti naudojamas įrašant dokumentus „Microsoft Office“ formatu.