Turinys
Rodyklė 🔎︎

# AGGREGATE funkcija

Funkcija grąžina srities skaičiavimo suvestinį rezultatą. galite naudoti skirtingas suvestines funkcijas, kurios pateikiamos toliau. AGGREGATE funkcija leidžia neįtraukti paslėptas eilutes, klaidas, tarpines sumas (SUBTOTAL) ir kitas suvestinių (AGGREGATE) funkcijų rezultatus į skaičiavimą.

AGGREGATE funkcija pritaikoma vertikaliai duomenų sričiai su aktyvuotu automatiniu filtru. Jei automatinis filtras neaktyvuotas, automatinis funkcijos rezultato perskaičiavimas neveikia naujai paslėptoms eilutėms. Funkcija neveikia su horizontaliomis sritimis, tačiau gali būti pritaikyta su apribojimais. AGGREGATE funkcija pritaikyta horizontalioms sritims neatpažįsta paslėptų stulpelių, tačiau teisingai atmeta klaidas ir tarpinių sumų ir suvestinių funkcijų rezultatus.

Ši funkcija galima nuo „LibreOffice“ 4.4

### Sintaksė

AGGREGATE(funkcija; parinktis; 1nuoroda[; 2nuoroda [; …]])

arba

AGGREGATE(funkcija; parinktis; masyvas [; k])

Funkcija – privalomas argumentas. Funkcijų rodyklė arba nuoroda į langelį su reikšme nuo 1 iki 19 aprašyta toliau lentelėje.

Funkcijų rodyklė | Pritaikyta funkcija
1 | AVERAGE
2 | COUNT
3 | COUNTA
4 | MAX
5 | MIN
6 | PRODUCT
7 | STDEV.S
8 | STDEV.P
9 | SUM
10 | VAR.S
11 | VAR.P
12 | MEDIAN
13 | MODE.SNGL
14 | LARGE
15 | SMALL
16 | PERCENTILE.INC
17 | QUARTILE.INC
18 | PERCENTILE.EXC
19 | QUARTILE.EXC

Parinktis – privalomas argumentas.Parinkčių rodyklė arba nuoroda į langelį su reikšme nuo 0 iki 7 nusakančia, ką srityje ignoruoti.

Parinkčių rodyklė | Parinkčių pritaikymas
0 | nepaistyti tik įtrauktų tarpinių sumų ir suvestinių funkcijų
1 | nepaisyti tik paslėptų eilučių, įtrauktų tarpinių sumų ir suvestinių funkcijų
2 | nepaistyti tik klaidų, įtrauktų tarpinių sumų ir suvestinių funkcijų
3 | nepaisyti paslėptų eilučių,klaidų, įtrauktų tarpinių sumų ir suvestinių funkcijų
4 | viską įskaityti
5 | nepaisyti tik paslėptų eilučių
6 | nepaisyti tik klaidų
7 | nepaisyti tik paslėptų eilučių ir klaidų

1nuoroda – privalomas argumentas. Pirmas skaitinis argumentas (jei sritis yra aibė iš funkcijos sąrašo reikšmių) arba nuoroda į langelį, kuriame yra reikšmė.

2nuoroda, 3nuoroda,... – papildomi argumentai. Skaitinis argumentas arba nuoroda į langelį (iki 253 argumentų), kuriam skaičiuojama suvestinė funkcija.

Masyvas – privalomas argumentas. Masyvas gali būti nurodytas srities ribomis, pavadinta sritimi arba stulpelio žyme.

Jei norite naudoti stulpelių žymes, tai parinktis „Automatinis stulpelių ir eilučių žymių radimas“ turi būti įgalinta.

k – šių funkcijų privalomas argumentas: LARGE, SMALL, PERCENTILE.INC, QUARTILE.INC, PERCENTILE.EXC, QUARTILE.EXC. Skaitinis argumentas, kuris atitinka antrąjį šių funkcijų argumentą.

### Pavyzdys

| A | B | C
1 | 1 stulpelis | 2 stulpelis | 3 stulpelis
2 | 34 | 11 | 12
3 | 10 | 56 | 35
4 | #DIV/0! | 5 | 3
5 | 20 | 8 | 1
6 | 0 | 8 | 9
7 | #VALUE! | 20 | 21
8 | 5 | 7 | 8
9 | 14 | 0 | 5

=AGGREGATE(4;2;A2:A9)
grąžina didžiausią srities A2:A9 reikšmę 34, kai funkcija =MAX(A2:A9) grąžina klaidą Err:511.

=AGGREGATE(9;5;A5:C5)
grąžina srities A5:C5 reikšmių sumą 29, net jei kai kurie stulpeliai paslėpti.

=AGGREGATE(9;5;B2:B9)
grąžina stulpelio B sumą 115. Jei eilutė paslėpta, funkcija nepaiso joje esančios reikšmės, pavyzdžiui, jei 7 eilutė paslėpta, tai funkcija grąžina 95.

Jei norite pritaikyti funkciją 3D sričiai, šiame pavyzdyje aprašyta, kaip tai padaryti.

=AGGREGATE(13;3;1 lakštas.B2:B9:3 lakštas.B2:B9)
Funkcija grąžina antrojo stulpelio 1:3 eilučių reikšmių modą 8.

Formulėse galit naudoti nuorodas į langelius ar langelių sritį. Pavyzdyje parodyta, kaip tai galima padaryti. Taip pat galite naudoti stulpelių žymes nusakydami masyvą,

=AGGREGATE(E3;E5;'1 stulpelis')
Jei E3 = 13 ir E5 = 5, funkcija grąžina 1 stulpelio modą, kuri lygi 10.

Susijusios temos

AVERAGE, COUNT, COUNTA, MAX, MIN, PRODUCT, STDEV.S, STDEV.P, SUM, VAR.S, VAR.P, MEDIAN, MODE.SNGL, LARGE, SMALL, PERCENTILE.INC , QUARTILE.INC, PERCENTILE.EXC, QUARTILE.EXC

Automatiškai surasti stulpelių ir eilučių žymes