Turinys
Rodyklė 🔎︎

# Meniu

Šioje kortelėje galima keisti visų „LibreOffice“ programų meniu sąranką.

Galima pridėti į meniu naujas komandas, keisti esamas ar keisti meniu komandų išdėstymo tvarką. Taip pat galima pridėti komandas, kuriomis būtų paleidžiamos makrokomandos ar pritaikomi įvairūs stiliai tiesiai iš meniu.

Jei norite tai atlikti…

Pasirinkite komandą Priemonės → Sąranka ir atverkite kortelę Meniu.

## Paieška

Teksto langelyje įveskite ieškinį, kad lengviau rastumėte norimą komandą.

## Kategorija

Iš išskleidžiamojo sąrašo pasirinkite meniu komandų kategoriją, kad sąraše žemiau būtų rodomos tik reikiamos komandos. Makrokomandų ir stilių komandos visada rodomos sąrašo apačioje.

## Funkcija

Rodomas komandų sąrašas – paieškos pagal teksto eilutę ir pasirinktą kategoriją rezultatas.

## Aprašas

Teksto langelyje rodomas trumpas pažymėtos komandos aprašas.

## Sąrankos sritis

Parinkite sritį, kuriai bus priskirtas meniu. Jei meniu priskiriamas „LibreOffice“ moduliui, meniu bus matomas atvėrus bet kokį failą tame modulyje. Jei meniu priskiriamas dokumentui, meniu bus matomas tik kai tas dokumentas yra atvertas ir veikiamasis.

## Paskirtis

Parinkite meniu, į kurį įtraukti taisomą komandą. Parinkto meniu esamos komandos rodomos žemiau funkcijų sąraše.

## Pridėti

Spustelėkite krumpliaračio piktogramą ir pasirinkite komandą Pridėti, jei norite sukurti naują meniu.

## Šalinti

Spustelėkite krumpliaračio piktogramą ir pasirinkite komandą Šalinti, jei norite pašalinti meniu.

Šalinti galima tik naudotojo sukurtus meniu ir meniu komandas.

## Rodyklės dešinėn mygtukas

Spustelėję rodyklės dešinėn mygtuką kairiajame sąraše pažymėtą komandą nukopijuosite į dešinįjį sąrašą. Šitaip komanda bus įtraukta į parinktą meniu.

## Rodyklės kairėn mygtukas

Spustelėję rodyklės kairėn mygtuką pažymėtą komandą pašalinsite iš meniu.

## Rodyklių aukštyn ir žemyn mygtukai

Spustelėkite rodyklių aukštyn arba žemyn mygtukus dešinėje dialogo lango pusėje, jei norite pažymėtą komandą pakelti arba nuleisti kitų komandų parinktame meniu atžvilgiu.

Komandą perkelti į kitą vietą galima tiesiog tempiant ją pele.

## Įterpti

- Įterpti skirtuką: Įterpiamas skirtuko ženklas padaryti meniu aiškesniu ir susijusioms komandoms sugrupuoti.

- Įterpti submeniu: Įterpiamas naujas submeniu. Pavadinimą įrašykite pasirodžiusiame dialogo lange. Naująjį submeniu iškart galima pasirinkti meniu sąraše taisymui.

## Keisti

- Pervadinti: Atveriamas dialogo langas pažymėtam elementui pervadinti.

## Numatytosios parinktys

Panaikinami visi anksčiau atlikti parinkto meniu pakeitimai.

Susijusios temos

„LibreOffice“ kontekstinių meniu sąranka