Turinys
Rodyklė 🔎︎

# Atnaujinimas internetu

Čia parenkamos automatinio perspėjimo apie „LibreOffice“ naujinimus ir naujinimų atsiuntimo nuostatos.

Jei norite tai atlikti…

Pasirinkite LibreOffice → Parinktys Priemonės → Parinktys → LibreOffice → Atnaujinimas internetu.

## Automatiškai ieškoti naujinimų

Pažymėkite šią parinktį, jei norite, kad naujinimų būtų ieškoma automatiškai. Tada pasirinkite intervalą, kaip dažnai turi būti ieškoma „LibreOffice“ naujinimų internetu. „LibreOffice“ gali tikrinti, ar yra naujinimų, kas dieną, kas savaitę arba kas mėnesį, kai yra veikiantis interneto ryšys. Jei interneto ryšiui naudojate įgaliotąjį serverį, nurodykite jo nuostatas lange LibreOffice → Parinktys Priemonės → Parinktys → Internetas → Įgaliotasis serveris.

Kai bus rastas naujinimas, ties piktograma meniu juostoje atsiras apie tai informuojantis tekstas. Spustelėkite piktogramą, jei norėsite pradėti atnaujinimą.

Jei automatinį tikrinimą išjungsite, piktograma meniu juostoje nebus rodoma.

Atnaujinimo internetu funkcija įdiegiama atskiru moduliu. Jį galima pasirinkti programos diegimo metu. Tam reikia atlikti pasirinktinį „LibreOffice“ programos diegimą.

### Kas dieną

Naujinimų ieškoma kartą per dieną.

### Kas savaitę

Naujinimų ieškoma kartą per savaitę. Tai numatytoji nuostata.

### Kas mėnesį

Naujinimų ieškoma kartą per mėnesį.

### Tikrinti dabar

Iš karto patikrinama, ar yra naujinimų.

## Automatiškai atsiųsti naujinimus

Jei ši parinktis pažymėta, naujinimai bus automatiškai atsiunčiami į nurodytą aplanką.

### Atsiųsti į

Rodomas aplankas, į kurį bus įrašomi automatiškai atsiųsti naujinimų failai.

### Keisti

Spustelėjus atveriamas langas atsiunčiamų failų aplankui parinkti.