Turinys
Rodyklė 🔎︎

# WORKDAY.INTL

Rezultatas yra datos skaičius, kuris gali būti suformatuota kaip data. Vartotojas gali matyti dienos, kuri yra nusakytą tam tikru darbo dienų skaičiumi nuo datos pradžios (prieš arba po), datą. Papildomai galite apibrėžti savaitgalius ir atostogas. Papildomi savaitės parametrą (arba eilutę) galite naudoti nurodydami savaitgalio dienas (arba nedarbo dienas kiekvieną savaitę). Taip pat papildomai, galite nurodyti atostogų sąrašą. Savaitgalio dienos ir jūsų nurodytos atostogos neskaičiuojamos kaip darbo dienos.

Ši funkcija galima nuo „LibreOffice“ 4.3

### Sintaksė

WORKDAY.INTL(pradžios data; dienos; savaitė; šventės)

Pradžios data (privalomas) – data, nuo kurios pradedama skaičiuoti darbo dienas. Jei pradžios data yra darbo diena, ji įtraukiamas į darbo dienų skaičių.

Dienos – darbo dienų skaičius. Teigiamas skaičius reiškia po pradžios datos, neigiamas reiškia prieš pradžios datą.

Savaitgalis (papildomas parametras) – skaičius arba teksto eilutė nurodanti savaitgalio dienų skaičių. Parametro skaičius reiškia šias savaitės dienas:

Skaičius nuo 1 iki 7 reiškia dviejų dienų savaitgalius ir nuo 11 iki 17 reiškia vienas dienos savaitgalius.

Skaičius | Savaitgalis
1 arba nepaisoma | Šeštadienis ir sekmadienis
2 | Sekmadienis ir pirmadienis
3 | Pirmadienis ir antradienis
4 | Antradienis ir trečiadienis
5 | Trečiadienis ir ketvirtadienis
6 | Ketvirtadienis ir penktadienis
7 | Penktadienis ir šeštadienis
11 | Tik sekmadienis
12 | Tik pirmadienis
13 | Tik antradienis
14 | Tik trečiadienis
15 | Tik ketvirtadienis
16 | Tik penktadienis
17 | Tik šeštadienis

Savaitės dienų eilutė yra kita galimybė, kaip nurodyti savaitės nedarbo dienas. Eilutėje turi būti septyni (7) ženklai – nulis (0) darbo dienai ir vienetas (1) nedarbo dienai nusakyti. Kiekvienas ženklas nusako savaitės dieną pradedant nuo pirmadienio. Tik 1 ir 0 yra galimos reikšmės. Eilutė „1111111“ yra neteisinga ir neturėtų būti naudojama. Pavyzdžiui, savaitgalio eilutė „0000011“ nusako, kad šeštadienis ir sekmadienis yra nedarbo dienos.

Šventės – papildomas datų sąrašas, kurio dienos skaičiuojamos kaip nedarbo dienos. Sąrašas gali būti pateikiamas langelių srityje.

Vedant datas kaip formules dalis, brūkšneliai naudojami kaip datos skirtukai yra atpažįstami kaip aritmetiniai veiksmai. Tai reiškia, kad datos įvestos tokiu formatu nebus atpažintos kaip datos ir gražins klaidingus rezultatus. Norint, kad datos nebūtų interpretuojamos kaip formulės dalis naudokite funkcija DATE, pavyzdžiui DATE(1954;7;20), arba datą rašykite tarp kabučių ir naudokite ISO 8601 žymėjimą, pavyzdžiui "1954-07-20". Stenkitės nenaudoti datos formatų kurie priklauso nuo lokalės, tokių kaip "07/20/54", nes jei dokumentas bus pakrautas iš skirtingos lokalės skaičiavimai gali būti klaidingi.

ISO 8601 datos ir laiko išplėstinio format su skirtukais įmanomas vienareikšmiškas konvertavimas. Jei atsiranda klaida #VALUE!, nuimkite žymėjimą nuo Generuoti klaidos pranešimą #VOLUE! „LibreOffice“ → Parinktys Priemonės → Parinktys → „LibreOffice“ Skaičiuoklė → Formulės → Parinkti sekcijoje Išsamios skaičiavimo nuostatos sąrašo langelyje Konvertavimas iš teksto į skaičius.

### Pavyzdys

Kokia yra dienos data praėjus 20 darbo dienų po 2016 m. gruodžio 13? Įrašykite pradžios datą į C3 langelį, o dienų skaičių į D3 langelį.

Savaitgalio parametras (skaičius) gali būti nenurodytas arba apibrėžtas 1, jei norite naudoti numatytus parametrus, kai savaitgalio dienos yra šeštadienis ir sekmadienis.

Langeliuose nuo F3 iki J3 yra penkios (5) šventės Kalėdos, Naujieji Metai datų formatu: 2016 gruodžio 24 d.; 2016 gruodžio 25 d.; 2016 gruodžio 25 d.; 2016 gruodžio 31 ir 2016 sausio 1 diena.

=WORKDAY.INTL(C3;D3;;F3:J3) grąžina 2017 m. sausio 11 d. langelyje D6 (langeliui naudojamas datos formatas).

Jei norite apibrėžti savaitgalį penktadienį ir šeštadienį, tai naudokite savaitgalio parametrą 7.

=WORKDAY.INTL(C3;D3;7;F3:J3) grąžina 2017 m. sausio 15 d., kai savaitgalio parametras 7.

Jei norite apibrėžti savaitgalį sekmadienį, tai naudokite savaitgalio parametrą 11.

=WORKDAY.INTL(C3;D3;11;F3:J3) grąžina 2017 m. sausio 9 d.

Galite naudoti eilutę „0000001“ nusakydami savaitgalį sekmadienį.

=WORKDAY.INTL(C3;D3;"0000001";F3:J3) grąžina 2017 m. sausio 9 d.

Funkcija gali būti naudojama be papildomų parametrų – savaitės dienų ir išeiginių – tiesiog jų nenurodant:

=WORKDAY.INTL(C3;D3) rezultatas yra 2017 m. sausio 10 d.

Susijusios temos

NETWORKDAYS

NETWORKDAYS.INTL

WORKDAY

Datos funkcijos