Turinys
Rodyklė 🔎︎

# Teksto padėtis Padėtis

Čia nustatoma rašmenų padėtis, mastelis, posūkis ir tarpai.

Jei norite tai atlikti…

Pasirinkite komandą Formatas → Rašmenys ir atverkite kortelę Padėtis.

Pasirinkite komandą Rodymas → Stiliai, stilių polangyje atverkite kontekstinį kurio nors įrašo meniu, iš ten pasirinkite komandą Keisti arba Kurti ir atverkite kortelę Lygiuotė.

Pasirinkite komandą Formatas → Puslapis, atverkite kortelę Puslapinė antraštė arba Puslapinė poraštė ir spustelėkite mygtuką Taisyti (skaičiuoklės dokumentuose).

Pakeitimai bus pritaikyti pažymėtam tekstui, visam žodžiui, kuriame tuo metu yra žymeklis, arba naujai renkamam tekstui.

Teksto viršutinis ir apatinis indeksai

## Padėtis

Rašmenims pritaikoma apatinio ar viršutinio indekso padėtis.

### Viršutinis indeksas

Sumažinamas pažymėto teksto dydis ir tekstas pakeliamas virš bazinės linijos.

### Įprasta

Pašalinamas viršutinio ar apatinio indekso formatas.

### Apatinis indeksas

Sumažinamas pažymėto teksto dydis ir tekstas nuleidžiamas žemiau bazinės linijos.

### Pakelti arba nuleisti

Įveskite procentinę reikšmę, kiek norite pakelti ar nuleisti pažymėtą tekstą bazinės linijos atžvilgiu. Šimtas procentų atitinka šrifto aukštį.

### Santykinis dydis

Įveskite procentinę reikšmę, kiek norite sumažinti pažymėto teksto dydį.

### Automatiškai

Automatiškai nustatoma, kiek pažymėtą tekstą pakelti ar nuleisti bazinės linijos atžvilgiu.

## Posūkis ir plotis

Čia nustatomos pažymėto teksto posūkio ir pločio mastelio parinktys.

### 0 laipsnių

Pažymėtas tekstas nesukamas.

### 90 laipsnių

Pažymėtas tekstas pasukamas kairėn 90 laipsnių.

### 270 laipsnių

Pažymėtas tekstas pasukamas dešinėn 90 laipsnių.

### Pritaikyti prie linijos

Pažymėtas tekstas ištempiamas arba suspaudžiamas, kad tilptų tarp virš teksto ir po tekstu einančių linijų.

### Pločio mastelis

Čia nurodykite šrifto pločio procentinę dalį, iki kurios horizontaliai išplėsti arba suspausti pažymėtą tekstą.

## Tarpai tarp rašmenų

Čia nurodomas tarpas tarp atskirų rašmenų.

### Tarpai tarp rašmenų

Nurodomas tarpas tarp pažymėto teksto rašmenų. Dydį, kuriuo norite išplėsti arba susiaurinti tarpą tarp rašmenų, įveskite suktuko laukelyje.

Jei norite padidinti tarpą, įveskite teigiamą reikšmę, jei sumažinti – neigiamą.

### Rašmenų sanglauda

Tarpas tarp tam tikrų raidžių priderinamas automatiškai.

Sanglauda galima tik tam tikriems šriftų tipams. Spausdintuvas taip pat turės būti suderinamas su šia funkcija.

## Peržiūros laukas

Rodoma nustatyto formato peržiūra.