Turinys
Rodyklė 🔎︎

# Sąlyginis formatavimas

Pasirinkite Sąlyginis formatavimas ir apibrėžkite stilius pagal atitinkamas sąlygas. Jei langeliui stilius jau pritaikytas, tai jis lieka nepakeistas. Tuomet čia įrašytas stilius įvertinamas. Galima naudoti kelis sąlyginio formatavimo tipus.

Galite įrašyti kelias sąlygas, pagal kurias tikrinamos langelio reikšmės ar formulės. Sąlygos tikrinamos nuo pirmos iki paskutinės. Jei 1 sąlyga tenkinama, tai pritaikomas apibrėžtas stilius. Jei 1 sąlyga netenkinama, tai tikrinama kita sąlyga ir t.t.

Jei norite tai atlikti…

Pasirinkite Formatas – Sąlyginis.

Jei norite pritaikyti sąlyginį formatavimą, tai pirma reikia aktyvuoti automatinį skaičiavimą. Pasirinkite Duomenys → Skaičiavimas → Automatinis skaičiavimas (jeigu automatinis skaičiavimas jau aktyvuotas kairėje bus pažymėtas žymimasis langelis).

## Sąlyga

Galite apibrėžti norimą skaičių sąlygų.

Nurodykite, jei sąlyginis formatavimas priklauso nuo vieno iš išskleidžiamo sąrašo įrašų:

- Jei pasirinkote Visi langeliai, tai skaitykite apie spalvų, duomenų arba piktogramų pritaikymą aprašytą žemiau, priklausomai, kurį stiliaus tipą norite taikyti sąlyginio formatavimo rezultatui.

- Jei pasirinkote Langelio reikšmė:

  - Pasirinkite sąlygą išskleidžiamame sąraše ir įrašykite reikšmę.

  - Taikytis stilius išskleidžiamame sąraše pasirinkite atitinkamą stilių arba pasirinkite Naujas stilius, jei norite skurti stilių.

  - Spustelėkite mygtuką Pridėti, jei norite pridėti naują sąlygą arba mygtuką Šalinti, jei norite pašalinta sąlygą.

  - Srities laukelyje, apibrėžkite langelių sritį, kuriai taikomas sąlyginis formatavimas. Spustelėkite mygtuką Suskleisti ir sumažinkite dialogo langą iki nuorodos lauko. Dar kartą spustelėję mygtuką, grįšite į dialogo langą.

- Jei pasirinksite sąlygos laukelyje Formulė, tai nurodykite langelio nuorodą. Jei langelio nuoroda yra reikšmė nelygi nuliui, tai sąlyga tenkinama.

- Pasirinksite sąlygos laukelyje Data. Apie datos sąlygas skaitykite toliau.

## Spalvų skalė

Atveriamas tas pats dialogo langas, kaip ir pasirinkus Visi langeliai pirmą iškleidžiamo meniu įrašą Sąlyga. Pritaikyti spalvos skalę reiškia parodyti dvi ar tris spalvas priklausomai nuo kiekvieno langelio reikšmės. Pavyzdžiui, temperatūrų masyve žemesnė temperatūra spalvinama žaliai, aukštesnė – raudona spalva ir vidurinė temperatūra – trečia tarpine spalva.

Turite pasirinkti dvi kraštines spalvas. Tarpinės spalvos bus parinktos ir pritaikytos pagal sąlygas: mažiausia – didžiausia – procentilė – reikšmė – procentas – formulė.

Mažiausios ir didžiausios reikšmės randamos srityje. Kitos parinktys turi būti nurodytos reikšme (procentilė, reikšmė, procentai), nuoroda arba formule (formulė).

Plačiau galite paskaityti Sąlyginis formatavimas naudojant spalvų skalę TDF vikio puslapyje

## Piktogramų rinkinys

Nurodykite reikšmę susietą su slenksčiu. Piktogramų aibė padės nustatyti slenksčius ir pasirinkti piktogramų tipus. Piktogramos:

- 3,4 arba 5 – masyvai

- 3,4 arba 5 – pilki masyvai

- 3 – vėliavėlės

- 3 – šviesoforai 1 ir 2 (2 skirtingi signalai)

- 3 – ženklai (kvadratas, trikampis, apskritimas)

- 4 – apskritimai nuo raudono iki juodo

- 4 arba – reitingai

- 5 – ketvirčiai

Kiekvienos piktogramos sąlyga gali būti susieta su reikšme, srities reikšmių skaičiaus procentais (procentai), srities reikšmių procentais (procentilė) arba formule (formulė).

Daugiau skaitykite Sąlyginis formatavimas naudojant piktogramas TDF vikio puslapyje.

## datos

Ši parinktis pritaikys apibrėžtą stilių pagal išskleidžiamame sąraše pasirinktą laiko matavimą: šiandien – vakar – rytoj – paskutinios 7 dienos – ši savaitė – paskutinė savaitė.

- Taikytis stilius išskleidžiamame sąraše pasirinkite atitinkamą stilių arba pasirinkite Naujas stilius, jei norite skurti stilių.

- Spustelėkite mygtuką Pridėti, jei norite pridėti naują sąlygą arba mygtuką Šalinti, jei norite pašalinta sąlygą.

- Srities laukelyje, apibrėžkite langelių sritį, kuriai taikomas sąlyginis formatavimas. Spustelėkite mygtuką Suskleisti ir sumažinkite dialogo langą iki nuorodos lauko. Dar kartą spustelėję mygtuką, grįšite į dialogo langą.

## Sąlyginio formatavimo tvarkymas

Šiame dialogo lange matote visus dokumente apibrėžtus sąlyginius formatavimus.

Jei norite tai atlikti…

Pasirinkite Formatas → Sąlyginis formatavimas → Tvarkyti.

Atveriamas dialogo langas Sąlyginio formatavimo tvarkymas. Jame galite pridėti, taisyti, pašalinti vieną ar kelis sąlyginius formatus.

Sąlyginio formatavimo sąraše yra aktyvios dokumento sąlyginio formatavimo taisyklės. Jei langelių sričiai pritaikytos kelios sąlygos, tai rodoma tik pirmoji sąlyga sąraše.

Jei jau esate apibrėžę sąlyginį formatą esamai langelių sričiai ir norite apibrėžti naują sąlyginį formatą tos srities daliai, pasirodys pranešimas klausiantis, ar norite tvarkyti esamą formatą (visos srities), ar sukurti naują (pasirinktai sričiai).

Susijusios temos

Sąlyginio formatavimo taikymas